Aborigeenid on taotlenud Austraalia valitsuselt Ulurule ronimise  keelamist. 11. detsembril 1983 Austraalia tollane peaminister Robert Hawke seda ka lubas, aga ei täitnud lubadust, kuigi oli peaminister 1991. aastani. 2010. aastal korraldati Uluru tipus hulk pärismaalaste seas kõlvatuks peetud tegevusi, alates golfimängust ja lõpetades striptiisiga, mistõttu nad on taas hakanud nõudma Ulurule ronimise täielikku keelamist. Valitsus on koostanud ka vastava plaani ja küsinud avalikkuselt selle kohta arvamust.